
LUCAS  HEYWOOD. 


Mu  mheadhon  na  lirm'  a  chaidh  seachad,  bha 
sgìreachd  Resoluis  air  a  beannachadh  le  aon  do 
na  ministeirean  bu  ro  fheumala  agus  bu  shaoth- 
rachaile    a    chunnaic    Eaglais    Chriosd    riamh. 
'N  uair  a  choinnicheas  airnn  Mhr.  Eachain  Mhic- 
Phail  sùil  an  leughadair  thuathaich,  bheir  e  gu 
'chuimhne  mòran  do  na  naidheachdibh  drùidh- 
teach  a  tha  coitchionn  a  measg  shean  daoine  na 
cèarna  sin  's  am  mò  an  robh  do  eòlas  air  a  shao- 
thair,  agus  feudar  a  ràdh  gu  m'  b'i  sin  an  diìthaich 
tha   ri   taobh  chladaichean  Bhiuli,  agus   caolas 
Chromba.     Tha  e  air  aithris  gu  'n  robh  an  duine 
comharraichte  so  air  a  dhùsgadh  gu  cùram  spior- 
adail  an  deigh  dha  bhi  air  a  shuidheachadh  ann 
an  dreuchd  na  ministreileachd,  agus  gu'n  robh  e 
•è    sheachd   bliadhna   ann    am    mòr    thrioblaid 
mama,  agus  fad  thri  bliadhna  do  'n  uine  sin,gu'n 
•obh  cràdh  'inntinn  cho  mhor  's  nach  b'  f  hiosrach 
eis,  tàmh  aon  oidhche   iomlan  fhaòtuinn  rè.na 


h-ùine.  'N  uair  a  bha  e  fo  'n  iomagain  chràiteach 
agus  fhadalach  so,  no,  mar  theirear  gu  freagarr- 
ach  le  luchd-labhairt  na  Gcelic,  'n  uair  a  bha  e 
fo  "obair  lagha," — thug  e  bòid  shòluimte,  nam 
be  's  gum  bi  toil  an  Tighearna  aithne  thoirt  dha 
air  a  thròcair  ann  am  maitheanas  peacaidh  agus 
sealladh  soilleir  air  a  chòir  fhein  ann  an  Criosd, 
nach  rachadh  e  gu  bràth  seachad  air  peacach,  1 
am  faigheadh  e  cothrom  air  labhairt,  gun  aire  a 
stiùradh  gu  nithibh  cudthromach  na  siorruidh- 
eachd,  agus  impidh  dhùrachdach  a  chur  air 
gabhail  ris  an  t-Slanuighear  sin  a  fhuair  e  fein. 
Bha  Mr.  MacPhail  a  coilionadh  na  bòide  so  air 
mhodh  cho  coguiseach  's  gu'n  d'  ionnsaich  each 
beag  bàn  air  an  do  mharcaich  e,  na  uile  thurusan 
a  bhi  seasamh,  dhe  thoil  fein  cho  luath  's 
thigeadh  e  suas  ri  fear-turuis,  agus  cha  b'  ainmig 
leis  a'  cheithir-chosach  Ghaidhealach  so  'ann  an 
dorchadas^  udlaidh  na  h-oidliche  am  fàsalachd 
fhiadhaich  na  Maoile  buidhe,  rabhadh  athoirtd 
sheirbhiseach  dileas  Chriosd  gun  robh  comh- 
pheacach  eigin  fagus  do  làimh,  agus  gu'n  robh  e 
fiachaichte  air  teachdaireachd  a  liubhairt  dha  bho 
'n  t-Slanuighear  agus  teann  sparradh  thoirt  dha 
gabhail  ri  gràdh  an  t-Slanuighear.  Bha  a  mhianr 
agus  iarrtas  arson  slainte  anamaibh  ro  dhian  ;  bu 
tric  leis  'n  uair  a  thachradh  balachan  buachailh 


air,  a  bhi  g'a  f  huran  da  ionnsuidh,  agus  'n  uair  a 
threoraicheadh  e  inntinn  gu  nithibh  cudthromach 
na  diadhachd  bheireadh  e  dha  beagan  airgid  ;  a 
gabhail  geallaidh  dheth  aig  a'  cheart  àm  gu'm 
biodh  e  o  sin  suas  g'a  chleachdadh  fein  ri  urnuigh  : 
bha  'n  giulan  mar  so  fo  fhiachaibh,  ann  am 
fìrinn  agus  onair,  a  ghealladh  a  choilionadh. 
Tha  e  air  aithris  gu'n  robh  e  aon  uair  a  marcachd 
ann  an  cuideachd  ministeir  eile  do  Ionarnis, 
agus  thainig  carbad  riomhach  air  aghaidh,  le  aon 
do  na  morairean  dearga,  a  bha  gu  bhi  suidh  ann 
am  breitheanas  's  a'  bhaile,  air  an  latha  sin  fein. 
Thuirt  Mr.  MacPhailri  fhear-turuis,  gum  feudadh 
so  a  bhi  na  chothrom  glòrmhor  air  math  a  dhean- 
amh  do  neach  a  bha  cumhachdach  anns  an  t- 
saoghal,  agus  dh'  iarr  e  air  cuideachadh  leis,  ann 
am  buil  fheumail  thoirt  as  a  chothrom  luachmhor 
so  a  thainig,  gun  suil  air  bith  ris.  Is  coltach  gur 
h-e  bh'  ann  's  an  fhear  eile  aon  do  na  minis- 
teirean  sin,  a  bha  cumta  ris  an  t-sreing  riaghailt, 
agus  a  chumas  iad  fein  ris  a'  ghnath-fhocal 
sgriobturail  so,  "  Deanar  na  h-uile  nithe  gu 
deadh  mhaiseach  agus  a  reir  orduigh,"  mar  sin 
cha  robh  do  eud  ann  na  ghiulaineadh  e  thairis  air 
criochan  cothromach,  agus  dhiult  e  gu  siobhalta 
aontachadh  leis  :  Ach  dh'  fholuim  Mr.  MacPhail 
o  chionn   fhada   a  bhi   "  ullamh,"   cha'n  ann  a 

mhain  ann  "  an  am,"  ach  mar  an  ceudna,  ann 
"  an  an-àm ;"  mar  sin  tharruing  e  ris  a'  charbad, 
agus  labhair  e  gu  modhail  ris  a'  Mhoraire,  agus 
an  deigh  beagan  seanachais  chuir  e  na  chuimhne 
gu'n  robh  am  mòd  's  an  robh  e  gu  bhi  nabhreith- 
eamh  na  shamhladh  air  mòd  eile,  aig  am  feumadh 
esan  e  fein  a  bhi  air  a  thaisbeanadh,  cha  'n  ann 
mar  bhreitheamh,  ach  mar  neach  air  am  biodh 
breth  air  a  toirt ;  agus  dh'  asluich  e  air,  le  urram 
agus  mòr  chaoimhneas,  gum  breithnicheadh  e  gu 
ceart  air  nàdur  a  chuise  fein,  agus  gu'n  cuireadh 
e  i  ann  an  laimh  an  àrd  Fhir-thagraidh  a  tha 
maille  ris  an  Athair,  a  bhios  gu  bràth  na  fhear- 
tagraidh  buadhach,  do  bhrigh  gur  esan  e  fein  an 
iobairt-reitich  air  son  ar  peacanna.  Bha  choslas 
air  a'  Mhoraire  gu'n  do  dhruidh  na  briathran 
so  air,  agus  thug  e  mòr  thaing  do  Mhr.  Mac- 
Phail  air  son  a  dhìlseachd,  maille  ri  cuireadh  gu 
tighinn  'g  a  fhaicinn  'n  uair  rachadh  a'  chuirt 
thairis. 

Tha  moran  naidheachdan  do  'n  t-seorsa  so  air 
an  aithris  mu  'n  duine  shaothrachail  agus  ion- 
ghradhach  so,  agus  bu  tric  a  bha  na  h-oidheirpean 
so  ann  an  "  an-àm "  air  am  beannachadh  air 
mhodh  slainteil  do  na  h-anamaibh  sin  a  bha  e  ag 
iarraidh  a  chosnadh,  ciod  air  bith  doigh  leis  am 
biodh  iad  air  an  toirt  a  stigh.     Am  measg  chuid 


eile  feudaidh  e  bhi  gur  h-e  an  sgeul  a  leanas  aon 

as  ro  chomharraichte  dhiubh. 

Tha  sgìreachd  JEtesoluis  a  luidh  ri  taobh  tuath 

do  chaol  Chromba  ;  agus  goirid  bho'n  Tòiseachd, 

air  taobh   na  h-àirde   'n   ear      Ann  an  dol  da 
ionnsuidh   bho    chòrsa   Inbhir-narruinn,  feumar 
dol  thar  aiseag  Aird-nan-saor,  agus  dol  troimh 
an  Eilein-dubh.     An  deigh  ochd  no  naoidh  mhil- 
tean  do  astar  troimh  fhàsach  chianail  monaidh, 
coinnichidh  eaglais  agus  tigh  ministeir  Kesoluis 
am  fear-turuis,  ann  an  ionad  a  thugadh  o  chionn 
ghoirid  gu  feum,  o'n  staid  fhàsail's  an  robh  eaig 
an  àm  ud.     Mu  'n  àm  an  do  thachair  an  ni  tha 
mi  dol  a  dh'  innseadh  bha  Reiseamaid  Shasunnach 
anAird-nan-saor  a  bha  ciontach  dogach  mi-stuaim 
agus  droch  chleachda  air  son  an  robh  an  t-arm 
Breatunnach  comharraichte  aig  an  àm  sin.     Air 
do  bhaile  nan  Caimbeulach  a  bhi  astar  beag  o  'n 
Didein,  (Garrison,)  Chaidh  margadh  feòla  chur 
suas  ri  taobh  na  mara,  direach  fo  'n  Didein,  gu 
bhi  goireasach  do  na  saighdearan.     Air  do  Mhr. 
MacPhail  a  bhi  latha  air  a  thurus  dachaidh  chaidh 
noille  chur  air  aig  an  aiseag,  air  do  'n  bhàta  bhi 
lir  taobh  eile  a'  chaoil.      Air  dha  fein  's  do'n 
>ach  bhàn  a  bhi  nan  seasamh  ri  oir  na  mara, 
hainig  saighdeardo'nmhargadh  fheòla,  agus  air 
tha  sealltuinn  air  ceithreamh  muilt-fheoil,  dh' 


f  heoraich  e  phrìs.  Dh'  innis  am  feoladair  dha  a' 
phrìs.  Le  mionnan  eagalach,  anns  an  d'  thug  c 
slainte  shiorruidh  anma  ann  an  geall,  dhiult  e  a 
phrìs  a  chaidh  ainmeachadh  ;  ach  mu  dheireadh. 
an  dèigh  mòran  deasboireachd  thug  e  seachad  ar 
dearbh  phrìs  a  dh'  iarr  am  feoladair  ;  thog  e  leiì 
an  fheòil  agus  dh'  f halbh  e.  Air  do  Mhr.  Mac 
Phail  a  bhi  na  sheasamh  dlùth  dha  rè  na  h-ùine 
chual  e  gach  focal  do'n  chòmhradh  a  bha  eatorra 
air  a  lionadh  le  uamha3  ris  a'  chunnart  eagalacl 
anns  an  do  chuir  an  saighdear  anam  fein,  gh 
e  fàth  air  labhairt  ris  mu  thimchioll ;  cha  b 
luaithe  dh-f  hàg  e  margadh  na  thug  am  ministei 
oidheirp  air  e  fein  a  chur  na  rathad  gu  'thàlad 
gu  conaltradh. 

"  Is  breagh  'n  là  so,  a  shaighdeir,"  ars'  esan. 

"  Seadh,  gu  dearbh,"  ars'  an  saighdear's  e  ci 
a  làimh  r'  a  churachd. 

"  Am  buin  thu  do'n  daingneach  ?" 

"  Buinidh,  agus  gu  dearbh  'se  'n  t-àite  neo-inn 
inneach  e." 

"  Tha  mi  faicinn  gur  Sasunnach  thu  ;  ciod 
ainm  dhuit  ?" 

"  Lucas  Heywood,  le  'r  cead." 

"  'S  math  am  mìr  muilt-fheoil  a  fhuair  thu 
sin,  a  reir  coslais." 

"  Seadh,  agus  bha  e  saor,  cuideachd." 


"  Am  feud  mi  f heoraich  ciod  a  thug  thu 
air." 

"  Dh'  innis  an  saighdear  a'  phrìs." 

"0!  acharaid,"  arsa  Mr.  MacPhail,  "thug 
thu  barrachd  as  sin  air." 

"  Cha  d'  thug,"  arsa  Lucas  Heywood,  agus  e 
sealltuinn  le  iongantas,  "  cha  d'  thug  mi  ach  sud 
air  ;  sin  an  duine  bho  'n  do  cheannaich  mi  e,  agus 
feudaidh  esan  innseadh  dhuit  ciod  a  chosd  e." 

"  Gabh  mo  lethsgeul,  a  charaid  ;  thug  thu  d' 
anam  neo-bhasmhor  air  a  shon.  Ghuidh  thu  gu'n 
damnadh  Dia  d'  anam  nan  tugadh  tu  air  a'  cheart 
phrìs  a  dh'  ainmich  thu ;  agus  a  nis,  ciod  a  dh' 
eireas  dhuit  ?" 

Bha  'm  bàta  aiseig  a  nis  deas,  agus  chaidh  Mr. 
MacPhail  air  bòrd,  agus  chaidh  Lucas  Heywood 
air  ais  do'n  Ghearasdan.  Thilg  e  dheth  a  churachd ; 
shuidh  e  air  furm  anns  an  fheachd-thigh,  (bar- 
rac,)  agus  thoisich  e  ri  smuaineachadh  air  a' 
chairmt  a  bha  eadar  e  fein  agus  an  coigreach  a 
choinnich  ris  aig  an  aiseag.  Bha  briathran  deal- 
achaidh  an  duin'  uasail  na  chuimhne,  "  Thug  thu 
d'  anam  air  a  shon  ;  agus  a  nis,  ciod  a  dh'  eireas 
dhuit  ?"  "  Gu  cinnteach,"  smuainich  e  ris  fein, 
"  'Se  'n  fhirinn  a  bh'  aig  a'  choigreach.  Tha 
anam  agam,  ged  is  beag  nach  do  dhichuimhnich 
mis  e  gu'm  bheil ;  agus  thug  mi  ann  an  geall  e 

air  son  mìr  do  mhuilt-f  heoil.  Ma  ta  cha  robh  mi 
a  ciallachadh  sin,  ach  ciod  dheth  sin,  rinn  mi  e  ; 
agus  a  nis  ciod  a  dh'  eireas  domh  ?"  Bha 
'leithid  so  do  smuain  neo-thaitneach  eadhon  dhàs- 
an,  mar  sin  dh'  fheuch  e  ris  gach  ni  a  thachair 
aig  an  àm  f  hogradh  as  a  chuimhne.  Ach  cha  do 
shoirbhich  leis  ;  bha  a  chognis  ri  h-obair  fein, 
agus  dhiult  i  fuireach  na  tosd.  Bha  briathran  a» 
choigrich  a  seirm  'n  a  chluasan  mar  bhinn  bàis 
anama :  "  Thug  thu  d'  anam  neo-bhasmhor  air 
a  shon  ;  agus  a  nis,  ciod  a  dh'  eireas  dhuit  ?" 
Ann  an  cruaidh-ghleachd  agus  uamhas  inntinn 
dh'  èirich  e,  thug  e  an  t-aiseag  air,  agus  rainig 
e,  's  anail  na  uchd,  a  feoraich  air  son  Mhr.  'io 
Phail. 

"  C'  ait  am  bheil  an  duin'  uasal  ?"  arsa  Lucas 
ris  an  fheoladair. 

"  Co  an  duin'  uasal  ?"  ars'  am  fear  eile. 

"  An  duin'  uasal  a  bha  air  a  sgeudachadh  an 
eudach  dubh,  aig  an  robh  an  t-each  bàn,  agus  a 
dh'  innis  doinh  gu'n  robh  m'  anam  caillte." 

"  Oh  's  e  ministeir  Resoluis  tha  thu  a'  ciallach- 
adh,  feumaidh  tu  dol  greis  mu'm  beir  thu  air, 
oir  chaidh  e  thairis  bho  cheann  còrr  'us  leth 
uair." 

Bha  'm  bàta  gu  dol  thairis  a  ris,  agus  chaidh 
Lucas  Heywood  innte  an  run  an  coigreach  ud  a 

leantuinn,  a  labhair  ris,  air  mhodh  cho  druidht- 
each. 

Dh'  f  heoraich  e  do'n  luchd-aiseig  ciod  an  taobh 
a  rachadh  e,  leum  e  mach  as  a'  bhàta  mu'n  gann 
a  ràinig  i  tìr,  agus  dh'  fhalbh  e  co  luath  's  a  b'urr- 
ainn  e  air  a  thurus.  Cha  'n  fhios  duinn  ciod  na 
faireachduinnean  a  bha  aige  'n  uair  a  bha  e  dol 
ceann-ruisgte  troimh  bhaile  beag  Rosemarcie, 
no  'm  feadh  a  bha  e  dol  gu  dian  air  aghaidh  tre 
f  hcàsach  chianail  na  Maoile-buidhe  ;  cha  mho  tha 
fhios  againn  'n  tomhas  iongantais  a  ghabh  an 
cìbeir  no'n  coiteir  a'  faicinn  ant-saighdear  ann  an 
dian  chabhaig  a  feoraich  am  facas  coslas  minist- 
eir  air  each  bàn  a'  dol  seachad,  oir  b'e  so  na  b'- 
urrainn  esan  innseadh  mu'  thimchioll.  Co  dhiubh 
ràinig  e  tigh  a'  mhinisteir  mu  f  heasgar,  agus  dh' 
asluich  e  gu  dùrachdach  gu'm  faiceadh  se  e  ; 
thugadh  a  stigh  e  air  ball.  Cha  'n  'eil  fhios 
againn  cionnus  a  f  hreagaradh  a  ghiùlan,  ri  riagh- 
ailtean  an  airm,  ach  'se  thachair  gu'n  d'  f  han 
Lucas  ann  an  Resoluis  rè  na  h-oidhche  sin  agus 
fad  dà  latha  na  dheigh  Bha  e  chuid  bu  mhò 
do'n  ùine  gu  bunaiteach  maille  ris  a'mhinisteir  'na 
sheomar-meorachaidh  (study).  Cha  b'e  seomar- 
faosaid*  seomar  Mhr.  'ic  Phail,  ged  is  iomadh 

*  Seomar-aideachai  ]h  an  t-sagairt  Phapànaich. 

anam  bochd  a  chaidh  a  dh'  iarraidh  comhairle  air 
an  duine  dhiadhaidh  ;  agus  na'm  bu  chomasach 
gu'n  cumadh  ballachan  an  tseann  seomair  sin 
cuimhne  air  na  faireachduinnean  d'an  d'  thug  am 
ministeir  eisdeachd,bu  tarbhach  an  cuimhneachan 
e  air  na  doilghiosan  spioradail  a  bha  tighinn  mu 
choinneamh,  agus  b'  f  heumail  e  dhoibhsan  ris  am 
bheil  an  dreuchd  chudthromach  cheudna  ann  an 
earbsa  agus  aig  am  bheil  na  dleasdanais  cheudna 
ri  choilionadh.  Ged  bu  lionmhor,  agus  eadar- 
dhealaichte  nacuisean  spioradail  do  'n  t-seorsa  so, 
anns  an  robh  comhairle  an  duine  ro  dhiadbaidh 
so  air  iarraidh,  tha  e  na  cheist  an  robh  e  riamh 
air  a  ghairm  gu  bhi  roinn  ri  cuis  cosmhuil  ri  cuis 
an  duine  so.  Bu  chuis  neo-chumanta  i  ;  oir  ann 
an  dà  latha  ghoirid  chaidh  e  troimh  na  ceuman 
sin  a  rinn  suas  eachdraidh  iompachaidh  Mhr.  'ic 
Phail  rè  sheachd  bliadhnaibh.  "  Tha  ghaoth  a 
seideadh  far  an  àill  leatha,  agus  tha  thu  cluinntinn 
a  fuaim,  ach  cha'n  eil  f  hios  agad  cia  as  a  tha  i 
teachd  no  c'  àite  tha  i  dol  ;  is  ann  mar  sin  a  tha 
gach  neach  a  tha  air  a  bhreth  o'n  spiorad."  Bu 
chomharraichte  a  bha  'n  earrain  so  air  a  dearbh- 
adh  ann  an  seomar  Mhr.  'ic  Phail  'n  uair  a  bha  e 
fein  agus  an  saighdear  air  an  gluinibh  le  chèile  air 
feasgar  an  dara  latha.  Bha  iad  le  chèile  'nan 
sampuill  air  an  dà  dhoigh  shonruichte  's  am  bheil 

peacaich  air  an  iompachadh,  'se  sin  r'a  radh,  an 
doigh  obann  agus  abhaiseach.  Bha  'm  fear 
dhiubh,  tha  nis  a  togail  a  ghutha  ann  an  taing- 
ealachd  agus  buidheachas,  fad  sheachd  bliadhna 
fo  uamhunn  agus  mhòr  dhorchadas  inntinn  as 
eugmhais  comais  na  fhaireachduinn  f hein  gabhail 
ris  aiVJt-Slanuighear-am  feadh  tha  'm  fear  eile  a 
gul  le  aoibhneas  do-labhairt  o'n  t-sìth  agus  an 
t-suaimhneas  tha  e  mealtuinn  maille  ri  Dia 
eadhon  am  fear  sin  a  bha  da  latha  roimhe  sin, 
na  cheann-iuil  d'a  chompanaich  ghorach,  thoibh- 
eumach,  pheacach,  gidheadh  d'a  thaobhsan  ged  a 
bha  e  mar  sin  aon  uair,  feudar  a  nis  a  ràdh  gu'n 
robh  e  cho  cinnteach  air  a  bhreith  o'n  spiorad  ris 
an  fhear  eile.  Gun  teagamh  'se  doigh  ghnàth- 
aichte  an  Spioraid  a  bhi  toirt  'obair  fein  air 
aghaidh  a  chuid  'sa  chuid  ;  tha  e  ma  dh'  fheudas 
sinn  a'  chainnt  a  chleachdadh,  co-chordadh  na  's 
fearr  ri  dealbh  inntinn  an  duine  gu'n  oibricheadh 
e  air  a'  mhodh  so,  agus  gu'm  biodh  an  t-anam 
air  a  threorachadh  troimh  chùrsado  rannsachadh 
curamach  iomaguineach,  gu  làn  dhearbh  bheachd 
air  a  chòir  shlainteil  ann  an  obair  Chriosd  ;  air 
chor  's  gu'm  bheil  an  dol  air  aghaidh  bho  "  Ghràs 
na  f  hochan  "  gu  "  Gràs  fo  dheis  "  gle  mhall  ath- 
aiseach  mar  is  bitheanta.  Tha  sinn  ag  ràdh  gur 
e  so  doigh  ghnàthaichte  an  Spioraid,  agus  air  ar 

son  fein  dhetli,  tha  barrachd  earbsa  againn  as  an 
doigh  oibreachaidh  so  na  air  an  doigh  neo-chum- 
anta  ud  eile,  cho  fhad  'sa  dh'  fheudas  sinn  breth 
a  thoirt  a  reir  coslais.  Ach  cha  'n  eil  teagamh 
gu  bheil  Spiorad  uile-chumhachdach  Dhe  ag 
oibreachadh  air  uairibh  as  eugmhais  nam  meadh- 
onaibh  gnàthaichte  ;  agus  mar  a  ghaoth  a  "  shei- 
deas  mar  a  's  àill  leatha  "  nach  eil  an  comhnuidh 
ag  analachadh  gu  seimh,  tlàth,  agus  cùbhraidhach 
air  uairibh  a  brùchdadh  a  mach  le  gairge  na 
cuairtghaoith,  gu  bhi  ach  beag  le  luathas  an 
dealanaich  a  sguabadh  air  falbh  gach  ni  a  sheas- 
adh  na  slighe.  Is  ann  eadhon  mar  sin  a  tha 
obair  neo-chuibhrichte  an  Spioraid  shaoir  agus 
chumhachdaich  sin,  a  ni  cha'n  e  a  mhain  "  trocair 
air  an  neach  air  an  dean  e  trocàir,"  ach  a  dh' 
f  hoillsicheas  a  ghràs  tearnaidh  mar  a's  àill  leis. 
Bha  araon  am  ministeir  agus  an  saighdear  a  bha 
air  a  ghlìiinibh  maille  ris,  mar  a  thuirt  sinn 
cheana,  nan  samhlaidhean  air  an  dà  mhodh  air 
am  bheil  obair  an  iompachaidh,  air  atoirt  gubuil. 
'N  uair  a  bha  iad  a  cur  suas  an  urnuigh  le  cheile 
aig  àm  a  bhi  dealachadh,  nach  feudadh  gach  aon 
dhiubh  a  bhi  mothachail  co  fior  'sa  tha  briathran 
an  Abstoil.  "  Tha  eadar-dhealachadh  oibreach- 
aidh  ann,  ach  is  e'n  t-aon  Dia  a  tha  'g  oibreachadh 
nan  uile  nithe  anns  na  h-uilo."     Ach  feumaidh 

shm  Mr.  MacPhail  fhàgail'nasheomar  crnbbaidh 
ann  an  Resoluis,  agus  an  saighdear  a  leantuinn 
air  ais  gu  didean  Aird-nan-saor.  Bu  shona 
dhuinne,  nam  b'urrainn  duinn  co-aontachadh  leis 
anns  an  "  òran  nuadh  "  leis  an  robh  e  a  dùsgadh 
mactalla  an  f  hàsaich  air  an  t-sìighe  air  ais  troimh 
'n  Mhaol-bhuidhe. 

"  Thug  e  à  slochd  uamhuinn  ini, 
'S  à  clabar  criadha  tiugh; 
Air  carraig  chomhnaird  chuir  nio  chos, 
Mo  cheuman  shocruich  e,"  cfcc. 

Mar  a'  bhan  Shamaritanach  thòisich  Lucas 
Heywood  a  nis  ri  bhi  gràdhachadh  anamaibh  eile 
agus  maille  ri  Daibhidh  ri  ràdh  r'a  chompanaich, 
"  Thigibh,  agus  cuiridh  mi  'n  ceill  duibh  na  nith- 
ibh  a  rinn  an  Tighearna  air  son  m'  anama." 
Bha  am  focal  mar  theine  na  chnamhan  agus  cha 
b  urrainn  e  gun  a  bhi  labhairt  air  na  nithibh  a 
chunnaic  agus  a  chual  e." 

Thoisich  e  ri  bhi  gleidheadh  choinneamhan 
urnuigh  agus  ri  mineachadh  nan  Sgriobtuirean 
d'a  cho  shaighdearan.  A  chuid  's  a  chuid  dh' 
f  hàs  eud  agus  diadhachd  an  t-saighdear  so  iomr- 
aiteach  anns  a'  choimhearsnachd  ;  bha  sluagh  an 
Tighearna  air  au  lionadh  le  iongantas  ri  bhi 
cluinntinn  gu'n  robh  an  duine  sin,  a  bharoimhe  so 
ri  fanoid  orra,  a  nis  mar  Phòl  a'  searmonachadh 


a'  chreidimh  sin  a  bha  e  aon  uair  a  sgrios,  agus 
ghloraich  iad  Dia  as  a  leth.  Thainig  cuid  eile  a 
bhàrr  air  na  saighdearan  gu  bhi  feitheamh  air  a 
choinneamhan  urnuigh,  gus  fadheoidh  am  faicte 
an  sluagh  a  tighinn  'n  am  buidhnibh  a  dh'  f  heith- 
eamh  air  mìneachadh  an  duine  iongantaich  so. 
B'  abhaist  do  sheann  f hear-dàimh  do'n  sgriobhad- 
air  a  bhi  tighinn  a  sgireachd  Ardchlach  maille 
ri  moran  eile.  Tha  sgìreachd  Ardchlach  mu  shea 
mile  deug  bho  Aird-nan-saor  ;  agus  bha  eolas 
pearsanta  aig  an  duine  so,  air  seann  mhaighstir- 
sgoile  diadhaiclh  a  bha  na  cho-shaighdear  do 
Lucas,  agus  a  bha  aon  uair  na  òganach  gle  fhi- 
adhaich  agus  ghorach,  agus  a  bha,  a  bhàrr  air 
mòran  eile,  air  iompachadh  aig  na  coinneamhan 
urnuigh  a  measg  nan  saighdearan  anns  an  Didean. 
Ach  cha  b'urrainn  cùisean  buanachadh  fada  mar 
so,  gun  a  bhi  dùsgadh  naimhdeis  nan  ain-diadh- 
aidh.  Bha  ceannard  na  cuideachd  d'an  robh 
Lucas,  ro  chruaidh  an  aghaidh  nan  coinneamhan 
so,  agus  is  tric  a  bhagair  e  Lucas  a  sgiùrsadh. 
Air  uair  araidh  chuir  e  fios  air,  agus  dh'  innis  e 
dha  gun  robh  e  dol  a  mach  bho  'n  Daingneach  air 
an  latha  sin  ;  agus  bhagair  e  le  bòid  ro  oillteil,  nan 
cluinneadh  e  'nuair  thilleadh  e  gum  biodh  Lucas 
a  cumail  choinneamhan,  gu'n  òrduicheadh  e  a 
sgiùrsadh  gu  goirt.     Ach  cha  do  phill  an  ceannard 

riamh  air  ais — Chaidh  e  fein  agus  oifigeach  eile 
a  shealgaireachd  dluth  air  Cuilodair,  agus  air 
dha  hhi  'g  ealadh  air  cùl  callaid  droighinn  a 
gahhail  fàth  air  fèidh,  ghahh  a  bhrathair  e  mar  a 
chualas,  ann  an  riochd  eoin  no  beathaich  seilge, 
loisg  e  air  agus  mharbh  e  ann  an  larach  nam 
bonn  e. 

Goirid  na  dheigh  so,  chaidh  an  reisimeid 
orduchadh  do  Shasunn,  agus  bha  e  air  aithris 
gun  do  cheannaich  Lucas  a  shaorsa  as  an  Arm, 
agus  gu'n  d'  thainig  e  gu  bhi  na  mhinisteir  ro 
f  heumail  anns  an  t-soisgeul.  Leig  e  dheth  a  bhi 
na  shaighdear  do  Righ  Deorsa,  a  chum  gu'm 
biodh  e  na  aon  do  shaighdearan  a'  chroinn-cheus- 
aidh,  ach  cha  'n  eil  teagamh  againn  nach  bu  tric 
a  chluinnte  ballachan  Eaglaise  toirt  ath-fhuaim 
do  na  briathran  so,  "  Tha  mi  toirt  buidheachais 
do  Iosa  Criosd  ar  Tighearna,  a  neartaich  mi  do 
bhrigh  gun  do  mheas  e  mi  dileas,  g'am'  chur  'sa 
mhinistreileachd  ;  A  bha  roimhe,  am  fhear  labh- 
airttoibheum,  am  f  hear  geur-leanmhuinn  agus  am 
dhuine  eucorach.  Ach  fhuair  mi  tròcair,  do 
bhrigh  gu  'n  d'  rinn  mi  so  tre  aineolas  ann  am 
mi-chreideamh." 


AN  SEARBHANTA  CITSIN 
GAIDHEALACH. 


Tha  an  sgeul  a  leanas,  a  tha  gle  aithnichte 
anns  na  cearnaibh  sin  do'n  dùthaich  far  an  robh 
Mr.  MacPhail  gu  sonruichte  a  saothrachadh,  a' 
taisbeanadh  an  eud  do-sgìthichte,  leis  an  robh  e 
air  a  chleachdadh,  ann  an  aobhar  a  mhaighstir, 
agus  an  rathad  comharraichte  anns  an  robh 
oidheirpean  air  am  beannachadh.  Bha  Mr.  Mac- 
Phail  air  àm  a  dol  gu  coinneimh  Ard-sheanaidh 
na  h-Eaglais  do  Dhun-eidin ;  stad  e  car  oidhche 
aig  tigh-òsda  beag  ann  an  earrann  do  mhonaidh- 
ean  fàsail  siorramachd  Ionarnis.  B'e  abhaist 
ciod  air  bith  àite  am  biodh  e  cur  seachad  na 
h-oidhche,  gu'n  gairmeadh  e  gach  neach  a  bhiodh 
a  stigh  gu  frithealadh  air  aoradh-teaghlaich.  Air 
an  oidhche  so  mar  an  ceudna  ghairm  e  gach  neach 
a  bha  's  an  tigh.  'Nuair  a  shuidh  a'  chuideachd 
uile  'sa  thugadh  na  Biobuill  a  làthair ;  agus  iad  a 
feitheamh  ri  dol  an  ceann  an  aoraidh,  sheall  Mr. 
MacPhail  mun  cuairt  agus  dh'  fheoraich  e,  au 
robh  gach  neach  a  bha  'san  tigh  air  tighinn  a 
làthair.     Fhreagair  fear  an  tigho  gu'n  robh. 

Am  bheil  iad  uile  stigh  ?  dh'  f  heoraich  am 
ministoir  a  rithist. 

"  Tha  "  arsa  fear  an  tighe,  "  tha  sinn  uile  an  so, 
ach  caileag  bheag  tha  's  a'  chitsin,  ach  cha  'n  eil 
sinn  uair  air  bith  g'a  toirt  a  stigh,  oir  tha  i  cho 
salach  's  nach  eil  e  iomchuidh  gu'm  faicte  i." 

"  Thugaibh  a  stigh  a'  chaileag,"  arsa  Mr.  Mac- 
Fhail,  's  e  cur  sios  a  Bhiobuill  a  ris,  an  deigh  dha 
'f  hosgladh  ;  "  feithidh  sinn  gus  an  tig  i." 

Thòisich  fear  an  tighe  ri  'leth-sgeul  a  ghabhail, 
Dh'  òrduich  am  ministeir  le  sprochd  a  toirt  a  nios. 
Bha  anam  neo-bhasmhor  aig  a'  chaileig,  agus 
anam  ro  luachmhor  mar  an  ceudna,  mur  robh  i 
cleachte  ri  bhi  frithealadh  air  aoradh  teaghlaich 
bu  mhò  a  bha  do  f  heum  aice  air  tighinn  a  nis. 
"  Iarraibh  a  stigh  i."  Cha  labhradh  e  smid  gus 
an  tigeadh  i. 

Dh'  aontaich  fear  an  tighe  fa-dheireadh,  chaidh 
an  searbhanta  citsin  a  thoirt  a  stigh,  agus  chaidh 
an  t-aoradh  air  aghaidh. 

'Nuair  a  bha  'n  t-seirbhis  seachad,  thug  Mr. 
MacPhail  a'  chaileag  a  leth  taobh,  agus  thòisich 
e  air  a  ceasnachadh  mu  chor  a  h-anama,  agus  mu 
a  leas  siorruidh.  Fhuair  e  i  anabarrach  ain- 
eolach. 

"  Co  a  rinn  thu,"  ars'  am  ministeir,  's  e  tòis- 
eachadh  ri  cur  nan  ceistean  sin  a  bhithear  am 
bitheantas  a  cur  ri  cloinn  bhig. 

Cha  robh  fios  aice. 

Am  bheil  fios  agad  gu'm  bheil  anam  agad  ? 

"  Cha  'n  eil ;  cha  chuala  mi  riamh  gu'n  robh 
anam  agam.     Ciod  e  sin  ?" 

"  Am  bi  thu  ag  urnuigh  uair  air  bith  ?" 

"  Cha  'n  fhios  domh  ciod  a  tha  sibh  a  ciallach- 
adh." 

"  Mata  tha  mise  'dol  do  Dhun-eidin  agus  bheir 


20 

mi  ad'  ionnsuidh  neapaicin-muineil,  ma  gheallas 
tu  dhomh  gu'm  bi  thu  ag  aithris  urnuigh  a  theag- 
aisgeas  mi  dhuit ;  agus  eha'n  'eil  i  ach  ro  ghoirid  ; 
cha'n  'eil  innte  ach  ceifchir  facail.  'A  Thighearna 
foillsich  mi  fein  dhomh' ;  agus  ma  dh'  aithriseas 
tu  i  gach  moch  'us  anmoch,  cha  dearmaid  mise  an 
ni  a  gheall  mi  a  thoirt  ad  ionnsuidh." 

Bha  chaileag  bhochd  air  a  lionadh  le  aoibhneas  ; 
bha  mir  do  sgeadach  ùr  na  annas  dh'ise,  bha  an 
smuain  ro  shòlasach  ;  bha'n  cumha  ro  fhurasda  ; 
bha  'n  gealladh  air  a  thoirt  gu  h-ealamh  ;  agus  an 
deigh  do  Mhr.  MacPhail  ciall  agus  brigh  na  h- 
urnuigh  a  mhineachadh  dhi,  chaidh  egu  fois,  agus 
air  an  ath-mhaduinn  dh'  f  halbh  e  air  a  thurus. 

Ged  bha  aig  Mr.  MacPhail  ri  frithealadh  air 
mòran  ghnothaichean  am  feadh  a  bha  e  ann  an 
Dun-eidin,  cha  do  dhichuimhnich  e  'n  tigh  òsda 
no  an  searbhanta  beag  ;  ach  air  dha  bhi  earbsach 
gu'n  coilionadh  i  a  gealladh,  cheannaich  e  an 
neapaicin  a  shaoil  ise  a  bha  gu  'deanamh  sona. 

G-oirid  an  deigh  sin  ghabh  an  duine  beannaichte 
so  a  thurus  a  dhol  dachaidh.  Air  feasgar  ciuin 
samhraidh,  thainig  e  rithist  gu  oidhche  eile  chur 
seachad  anns  an  tigh  òsda  cheudna.  Chaidh  an 
t-each  bàn  a  chur  a  stigh  gu  sàbhailte,  agus  mu'n 
cuireadh  am  ministeir  mir  d'a  shuipeir  ri  'bheul, 
thug  e  gairm  do  bhuill  an  toaghlaich  tighinn  gu 
aoradh  Dhè.  A  rithist  bha  an  searbhanta  citsin 
air  chall,  agus  a  rithist  dh'  f  hiosraich  am  ministeir 
ciod  a  b'aobhar  dha  so.  Ach  'se  caochladh  aobh- 
air  a  bha  'g  'a  cumail  air  a  h-ais  an  uair  so. 

"  Gu  dearbh,"  arsa  bean  an  tigbe  ri  Mr.  Mac- 
Phail,  "  bha  i  air  gle  bheag  do  f  heum  dhuinne, 
bho  na  bha  sibh,-.fein  an  so  roimhe  ;  cha  d'  rinn  i 

ni  air  bith  ach  na  suidhe  ag  glaodhaich  a  dh' 
oidhche  's  do  latha  ;  agus  tha  i  nis  co  lag  's  naeh 
urrainn  i  èiridh  bho  'n  leabaidh." 

"  0  mo  bhoirionnach  math,  feuchar  dhomh  a1 
chaileag  air  ball,"  ars'  am  ministeir,  ghrad 
bhreithnich  e  ciod  a  b'  aobhar  do  a  doilghios. 
Thugadh  e  gu  toll  dorcha  a  bha  fo  'n  staidhir,  far 
an  robh  an  creutair  beag  na  luidhe  air  leabaidh 
chnnnlaich,  agus  e  furasd  f  haicinn  gu  'n  robh  i  fo 
chmaidh-ghleachd  inntinn  agus  an  eigin  spior- 
adail. 

"  Seadh  mo  leanabh,"  ars'  an  duine  gràdhach, 
'se  labhairt  gu  caoimhneil  rithe,  so  agad  an  neap- 
aicin  a  thug  mi  ad  ionnsuidh  a  Dun-eidin ;  tha 
dòchas  agam  gu'n  d'  rinn  thusa  mar  a  gheall  thu, 
agus  gu'n  robh  thu  'g  aithris  na  h-urnuigh  a 
theagaisg  mi  dhuit." 

"  O  cha  ghabh,  cha  ghabh,  cha'n  urrainn  mi 
am  feasd  'ur  tiodhlac  a  ghabhail  ;  b'e  'n  tiodhlac 
daor  dhomsa  e  ;  theagaisg  sibh  dhomhsa  urnuigh 
a  f  hreagair  Dia  air  doigh  uamhasaich ;  Z>A' 
fhuillsich  e  dhomh  mi  fein,  agus  cia  uamhasach 
an  sealladh  e !  A  mhinisteir,  a  mhinisteir,  ciod 
a  ni  mi  ?" 

Cha  ruig  sinn  a  leas  a  ràdh  gun  do  chuir  so 
aoibhneas  air  seirbhiseach  dileas  Dhè,  a  faicinn 
mar  chunnaic  e  gu'n  robh  spiorad  Iehobhah  ag 
oibreachadh  gu  gràsmhor  's  an  anam  òg  so,  ged  is 
ann  fhathast  mar  spiorad  na  daorsa,  ann  an  toirt 
air  aghaidh  creideamh  a  bha  fathast  neo-choili- 
onta,  ged  bha  e  firinneach,  agus  a  toirt  aobhar 
dòchais,  gu'm  foillsicheadh  e  fein  ri  ùine,  niar 
spiorad  na  h-uchd-mhacach4:  a  gintinn  na  cridhe 
lan  earbsa  agus  muinflf^ATrous  gu'n  treoraich- 

earìh  e  ì  gu  bhi  'glaodhaieh  "  Abba  Athair."  Ach 
cionnus  a  f  hreagras  a  leithid  so  do  f  haireachduinn 
's  do  fhein  fhiosrachadh  ris  a'  bheachd  neonach 
sin  a  tha  'g  àicheadh  obair  shonruichte  an  Spioraid 
naoimh  ann  an  iompachadh  ?  Cia  as  a  f  huair  an 
leanabh  nighinne  so  ann  an  còrr  agus  seachduin 
ùine  le  a  bhi  gnathachadh  na  h-urnuigh  ud  a 
theagaisgeadh  dhith  an  t-eolas  domhain  fein- 
fhiosrachail  so  air  a  cridhe  fèin  ?  Cha  b'urrainn 
i  focal  Dhe  a  leughadh,  agus  is  cinnteach  nach 
robh  a  bheag  anns  an  teaghlach  mhi-churamach 
ud,  aig  an  robh  co  f  hulangas  rithe  ;  cia  as  ma  ta 
a  thainig  an  gath  soluis  ud  a  shoillsich  ann  an 
tiota  seomar  dorcha  a  h-anama,  agus  mar  a  dhoirt 
e  stigh  a  sholus  treun  soilleir  air  atuigse  dhorcha, 
a  leig  e  i  fein  ris  di  na  h-uile  thruaillidheachd  oill- 
teil  agus  uamhasaich  ?  Is  e  Spiorad  Dhè  a  dh' 
oibrich,  agus  a  thainig  gu  bhi  ann  an  comh- 
chomunn  blath  r'a  h-anam  beo,  ann  an  rathad 
ro  shonruichte,  agus  air  an  robh  i  fein ;  agus  an 
saoghal  feolmhor  aineolach.  "  Is  e  bh'  ann, 
Spiorad  na  firinn,  neach  nach  urrainn  an  saoghal 
a  ghabhail  do  bhrigh  nach  eil  e  g'a  f  haicinn,  ni 
mò  tha  eolas  aig  air  ;"  ach  b'aithne  dh'  ise  e,  oir 
bha  e  a  chomhnuidh  maille  rithe,  agus  innte. 
Saor  on  doigh  so  cha'n  urrainn  sin  cunntas  a 
thoirt  cionnus  a  b'  urrainn  ise,  bha  co  tur  ain- 
eolach,  tiota  beag  roimhe  sin,  's  gun  d'  f  heoraich 
i  "  ciod  a  bha  ann  an  anam  ?"  Ruigheachd  air  an 
eolas  àrd  agus  thearc  sin  uimpe  fein  air  an  d' 
thainig  i.  Nis  chan  e  tha  'n  so,  sgeul  fallsa,  air 
a  dhealbh  air  son  cion-fàth  air  bith.  "  Cha'n  eil 
mi  'g  innseadh  ach  an  ni  chaidh  innseadh  dhomh  ;" 
ach  co  a  leughas  e  a  dh'  àicheadhas  an  dearbh 

f heum  th'  air  obair  shònruichte  an  Spioraid,  agus 
gu'n  comhnuicheadh  an  Spiorad  beannaichte  sin 
gu  dluth  agus  gu  pearsanta  's  an  iompachan  air 
a  chur  a  mach  r'  a  anam  mar  f  hreagradh  do'n 
urnuigh  sin :  "  A  Thighearna  foillsich  mi  fein 
dhomh."  An  deigh  beagan  tuille  conaltraidh, 
dh'  f  hoillsich  am  ministeir  diadhaidh  do'n  chaileig 
bhochd  slighe  na  slainte,  agus  dhealaich  iad,  air 
dha  urnuigh  eile  a  theagasg  dhith  nach  robh  ach 
gle  ghoirid,  ach  gidheadh  a  bha  ro  bhrioghmhor  : 
"  A  Thighearna  foillsich  Thu  fein  dhomh."  Air 
teachd  na  maidne,  ghabh  am  ministeir  a  thurus 
dhachaidh.  Ach  thilg  e  arau  air  "  aghaidh  nan 
uisge  ;"  an  d'  fhuair  e  rithist  e  "  an  deigh  mhor- 
ain  do  laithibh?" 

Chaidh  iomadh  bliadhna  seachad,  agus  bha 
am  ministeir  a  bha  's  an  am  ud,  na  dhuine  calma 
foghainteach,  air  fas  na  sheann  duine,  lag  breoite, 
air  a  chaitheamh  ann  an  seirbhis  a  Mhaighstir  ; 
is  gann  gu'm  bu  chomasach  gu'm  biodh  e  ni  bu 
mhò  air  a  "  chaitheamh  "  do  bhrigh  gu'n  robh  e 
cheana  caithte  air  son  Chriosd.  Air  latha  àraidh 
dh'  innis  a  sheirbhiseach  dha,  gu'n  robh  coig- 
reach  ag  iarruidh  'fhaicinn,  agus  labhairt  ris. 
Chaidh  so  a  cheadachadh,  agus  chaidh  boirionn- 
ach  eireachdail  suidhichte  na  coslas  a  stigh  do'n 
t-seòmar-mheorachaidh,  agus  achlasan  (parcel,) 
mòr  aice  g'a  ghiùlan. 

"  Is  gann  gu'n  aithnich  sibh  mi,  a  mhinisteir, 
ars'  ise,  le  giulan  modhail,  urramach." 

Fhreagair  am  ministeir  nach  robh  e  g'a  h- 
aithneachadh. 

"  Am  bheil  cuimhne  agaibh  air  searbhanta  cit- 
»in  a  bh'  ann  an  tigh-òsda a  bha  mòran  do 


24 

chùram  agaibh  d'a  h-anam,  air  'ur  turus  do  Dhun- 
eidin  ?" 

Bha  deadh  chuimhne  aig  Mr.  MacPhail  air  a' 
chùis. 

"  Is  mise  a'  chaileag  bheag  a  bh'  ann  an  sin  ; 
theagaisg  sibh  dhomh  dà  urnuigh  ghoirid,  ach 
gidheadh  ro  sheadhail.  Leis  a'  cheud  aon  diubh, 
bha  mi  air  mo  thoirt  gu  bhi  faireachduinn  m' 
fheum  air  Slanuighear  ;  leis  an  dara  h-aon,  bha 
mi  air  mo  threorachadh  gu  bhi  faighinn  seallaidh 
dhe  'n  t-Slanuighear  fein ;  agus  gu  bhi  faicinn 
Iehobhah  na  Dhia  ath-reitichte,  agus  na  Athair 
ann  an  Criosd.  Rinn  mi  pòsadh  measail,  agus 
tha  mi  ann  an  deadh  chothrom  a  thaobh  nithe  na 
beatha  so ;  agus  ged  tha  teaghlach  mòr  cloinne 
agam,  choisich  mi  astar  fada  gu  sealladh  d'  'ur 
gnuis  fhaicinn,  agus  g'ur  misneachadh  le  bhi  'g 
innseadh  clhuibh  le  mo  bheul  na  nithe  glormhor  a 
rinn  an  Tighearna  ri  m'  anam  tre  na  meadhonan 
a  bh'  air  an  cleachdadh  leibh-se." 

Mu'n  do  dhealaich  i  ris  an  duine  bheannaichte, 
dh'  asluich  i  air  gu  'n  gabhadh  e  uaipe  an  tiodhlao 
a  thug  i  d'  a  ionnsuidh  ;  ' se  bh'  ann  eideadh  mòr 
anairt  a  shniomh  i  fein  fada  roimhe  an  am  sin, 
gu  'thoirt  na  ghibht  do  'n  t-seann  duine  ghràdh- 
ach  nam  b'e  '  s  gum  biodh  e  gu  bràth  air  a  chead- 
achadh  dhi  aghaidh  fhaicinn  's  an  fheoil. 

Bha  i  beo  rè  iomadb  bliadhna,  cha  'n  ann 
a  mhain  comh-sheasmhach  na  cliù,  ach  na  Ban- 
chriosduidh  ro  naomh. 

B'e  mo  mhiann  cuid  dona  smuaintean,  a  tha  'n 
sgeul  comharraichte  so  a'  dùsgadh  'n  am  inntinn 
a  chur  sios  Ach  cha  'n  ann  a'  searmonachadh  a 
tha  mi,  's  ann  a  tha  mi  sgriobhadh  naidheachd 

shimplidh.  Ach  cuiream  aon  cheist  ghoirid  ris 
an  leughadair  mu'n  sguir  mi.  A  charaid,  am  faca 
tu  riamh  Thu  fein  ?  An  robh  deachamh  thru- 
aillidheachd  do  chridhe  's  do  nàduir  fein  air  a 
leigeil  ris  dhuit  ?  Mur  robh,  cha'  n  f  haca  agus 
cha  d'  fhairich  thu  riamh,  d'  f  heum  air  Slanuigh- 
ear  bho  'n  pheacadh,  agus  's  ann  a  dh1  fheumar 
tòiseachadh  riut  aig  ceud  dol  a  mach  an  eolais 
f hein-f hiosrachail,  agus  an  urnuigh  so  a  theagasg 
dhuit,  "  A  Thighearna  foillsich  Mi  fein  dhomh." 

Rugadh  Cateiona  Nic-a'  Ghobha  ann  am  Paba, 
eilein  beag  ann  an  Loch  Roaig,  far  an  robh  seachd 
teaghlaichean  a  chomhnuidh.  O'm  bochduinn, 
agus  aonaranachd  an  àite,  cha  robh  e  'n  an  comas 
sgoil  a  thoirt  d'an  cloinn  ;  ach  bha  Ceit  bheag  na 
h-eisimpleir  air  an  f  hìrinn,  gu  bheil  clarm  Dhè 
uile  air  an  teagasg  leis  fein,  oir  cha  robh  i  ach  dà 
bhliadhna  dh'aois  'n  uair  a  bha  e  air  à  thoirt 
fainear,  gu'n  sguireadh  i  d'a  cluich,  agus  gu'm 
paisgeadh  i  a  lamhan  beaga  le  urram,  aig  àm 
aoraidh  an  teaghlaich  ;  aig  trì  bliadhna  dh  'aois, 
bu  cleachdadh  leatha,  bhi  'g  aithris  an  treas  Salm 
thar  f  hichead,  le  'leithid  do  thlachd  's  do  dhùr- 
achd  'sa  bha  nochdadh  gu  soilleir,  gu  'n  robh  i, 
mar  uan  d'a  threud  ag  amharc  ris  a'  bhuachaille 
mhaith.  Theagaisg  a  parantan  dhi  urnuigh  'n 
Tighearna,  agus  bhiodh  i  ga  h-aithris,  cha  'n  ann 
a  mhain  aig  na  h-amannaibh  suidhichte,  ach  gu 
minic  an  tosdachd  na  h-oidhche.  Bu  tric  leatha  bhi 
sparradh  dleasdanas  na  h-urnuigh,  cha  'n  e  'mhàin 
air  a'  chloinn,  ach  mar  an  ceudna  air  a  pàran- 
taibh,  agus  dh'  innis  i  d'a  h-athair  gu'm  biodh 
a  braithrean  'sa   peathrai(diean   a   magadh,    'sa 


gabhail  oirre,  air  son  beannachd  iarruidh  air  a' 
bhiadh,  a  bhiodh  air  f  hagail  aca  'n  uair  a  bhiodh 
am  pàrantan  o'n  tigh.  Aig  àm  eile  'nuair  a  bha  i 
mu  thuaiream  sea  bliadhna  dh'  aois,  air  dhi  bhi 
buachailleachd  maille  r  'a  companaich,  labhair  i 
riutha  mu  mhaise  Chriosd.  Thubhairt  iadsan, 
dh'  fheudta  g'a  dearbhadh,  gu  'n  robh  e  dubh. 
Dh'  fhag  i  iad,  agus  phill  i  dhachaidh,  ro  mhul- 
adach,  agus  thubhairt  i,  "  Chuir  a  chlann  trioblaid 
ro  mhor  orm  an  diugh.  Cha  teid  mi  leo  tuilleadh, 
oir  thubhairt  iad  gu  'n  robh  Criosd  dubh,  agus 
ohràidh  sin  mo  spiorad."  Dh'  fheoraich  a  pàr- 
antan  dhi  ciod  am  freagradh  a  thug  i  dhoibh. 
"  Dh'  innis  mi  dhoiblv'  ars'  ise,  gu'n  robh  Criosd 
geal  agus  sgiamhach  'na  eideadh. 

Tha  e  coltach  gu  'n  robh  inntinn  an  leinibh  so 
air  a  soillseachadh  gu  bhi  faicinn  maise  spioradail 
an  t-Slanuighear,  'n  uair  nach  robh  beachdan  a 
companach  a  ruigheachd  ni  b'  fhaide  na  àille 
chorporra  a  mhàin.  Theireadh  iadsan  ni  sam 
bith  gu  ise  dheanamh  diombach,  agus  air  dhi  bhi 
na  bu  tuigseiche,  bha  a  spiorad  fo  dhoilghios  air- 
son  nach  robh  iadsan  a  "  faicinn  maise  na  grinneas 
ann-san "  d'an  d'  thug  a  h-anam  gràdh,  gu  'n 
iarradh  iad  e."  Theagamh  nach  eil  Criosduidh 
air  bith,  gu  fior  air  a  dhaingneachadh  ann  an 
creidimh  agus  ann  am  foighidinn,  gu  'n  a  bhi  air 
a  dhearbhadh  le  geur-leanmhuinri.  Tha  so  a' 
nochdadh  do  'n  chreidmheach,  truaillidheachd  a 
chridhe,  a  tha  nis  air  dusgadh  suas  leis  an 
naimhdeas  a  tha  cur  na  aghaidh,  agus  a  toiit 
cothrom  dha  a  dhearbbadh  nach  nàr  leis  soisgeul 
Chriosd.  Bha  an  dearbhadh  a  chuireadh  air  an 
leanabh    ghràdhach    bo,    comh-fhreagarrach    ri 

h-aois,  's  rih-inbhe,  agus  i  air  taobh  an  Tighearnaa 
cumail  focal  na  beatha  cho  daingean  'sa  dheanadh 
neach  a  bhiodh  ni  b'fhaide  fo  shaothreachadh  an 
spioraid. 

Air  do  'n  urramach  Iain  Domhnullach,  minis- 
teir  na  Toisidheachd  a  bhi  searmonachadh  ann 
an  sgìreachd  Uig,  bha  parantan  Ceit,  am  measg 
a'  mhòr  shluaigh  a  chaidh  g'a  èisdeachd.  'Nuair 
a  phill  iad  dachaidh  bha  iad  a  labhairt  mu  ni  a 
bha  am  ministeir  ag  radh  mu  fhoirmeilachd  na 
h-urnuigh  a  bh'aig  mòran,  agus  an  aineolas  i ' 
spioradalachd  an  dleasdanais  sin  ;  agus  a  reir  an 
cuimhne  air  an  t-searmoin,  thubhairt  e,  gu  'n  robh 
seann  ùrnuighean  gun  tairbhe  aig  mòran,  agus 
gu  'n  robh  mor  f  heum  aca  air  an  Spiorad  g'  an 
teagasg  gu  ùrnuigh  a  dheanamh.  Thug  an 
leanabh  an  aire  dha  so,  agus  dà  latha  na  dheigh 
sin  thubhairt  i  ri  'mathair,  "Ismithich  dhomh-sa 
sgur  do  m'  shean  ùrnuigh."  "  Cha  'n  'eil  thu  fein 
no  t-ùrnuigh  sean,"  thubhairt  a  mathair,  ach 
fhreagair  iso,  "  Feumaidh  mi  sgur  dhiubh,  agus 
a  bhi  'g  ùrnuigh  mar  a  theagaisgeas  an  Tighearna 
mi."  An  deigh  so,  bu  chleachda  dhi  bhi  dol  do 
dh'  aitibh  uaigneach,  a  dh'  ùrnuigh.  Aig  àm 
araidh  phill  a  piuthar  a  b'  òige  dhachaidh  gun  ise 
leatha  ;  'n  uair  a  dh'  fheoraiclieadh  dhi  c'  ait  an 
d'  fhàg  i  Ceit,  thubhairt  i,  "  Dh'  fhàg  mi  i  'g 
ììrnuigh."  Thubhairt  a  h-athair  gur  minic  a 
shuidh  e  's  an  leabaidh,  ag  èisdeachd  r'a  guth  òg, 
binn,  a  cur  suas  na  h-athchuinge  so,  le  dùrachd 
cridhe,  "  0  saor  mi  o'n  bhas  spioradail  agus 
shiorruidh."  O  h-aite  comhnuidh  bhi  cho  iomall- 
ach,  cha  deachaidh  Ceit  riamh  do'n  Eaglais, — 
àch  bha  an  t-Sàbaid  na  toil  inntinn  dhi, — bu  tric 

a  ghairmeadh  i  a  bràithrean  's  a  peathraichean  a 
stigh  bho'n  cleasachd,  ag  iarraidh  orra  dol  maille 
rithe  a  dh'  ùrnuigh,  agus  gu  dleasdanais  eile,  a 
toirt  rabhaidh  dhoibh,  nam  buanaicheadh  iad  a 
mi-naomhachadh  na  Sàbaid,  agus  ann  an  cion 
tlachd  do  aoradh  Dhè,  gu'm  biodh  iad  air  an 
sgrios.  Chunnaic  a  mathair  i  a  sealltuinn  le  geur 
aire  air  teine  mòr,  agus  dh'  fheoraich  i,  "  Ciod  a 
tha  thu  faicinn  's  an  teine  ?  Tha  mi  faicinn," 
ars'  ise,  "  gu' m  b'eagalach  mo  chor  nan  tuitinn 
's  an  teine  sin,  eadhon  ged  bhithinn  air  mo  thoirt 
as  air  ball ;  ach  0  mo  thruaighe !  cha  tig  iadsan 
a  bhitheas  air  an  tilgeadh  do  theine  ifrinn  as  gu 
siorruidh."  Air  là  eile,  bha  i  coiseachd  air  bruaich 
aonich,  agus  dh'  eubh  i  ri  'mathair,  'si  'g  amharc 
sios,  "  Cia  eagalach  a  bhiodh  ar  cor  nan  tuite- 
amaid  leis  a'  chreig  so,  ged  bhitheamaid  air  ar 
togail  a  ris ;  ach  cha  togar  a  chacidh  iadsan  a 
bhitheas  air  an  tilgeadh  do  dhoimhneachdaibh 
ifrinn ." 

Fhuair  a  mathair  i  aon  uair  na  sìneadh  air 
furm,  'sa  gnuis  dubhach,  agus  labhair  i  rithe  le 
fearas-chuideachd,  gu  a  h-inntinn  a  thogail.  Ach 
bha  cridh'  an  leinibh  air  a  lionadh  le  smuaintibh 
soluimte  mu'n  t-siorruidheachd ;  agus  an  àite 
gaire  a  dheanamh,  's  ann  a  f  hreagair  i  gu  stòlda, 
"  0  mhathair,  tha  sibh  a  cur  doilghios  air  mo 
spiorad,  b'  f  hearr  leam  'ur  cluinntinn  ag  ùrnuigh." 
Bha  'n  t-siorruidheachd  ro  dhluth  dhi  gun  teag- 
amh,  ajrus  bha  Spiorad  Dhè  ga  h-ullachadh  air  a 
son.  'Nuair  a  dh'  eirich  i  air  madainn  àraidh, 
thubhairt  i,  "  O  nach  sinne  na  creutairean  aingidh 
a  chuir  Criosd  gu  bàs."  Fhreagair  a  mathair, 
agus   toil    aice   a   ehluinntinn,   ciod  a   theireadh 


30 

leanabh  cho  og,  mu  'leithid  do  chuis,  "  Bha  Criosd, 
a  Cheit,  air  a  chur  gu  bàs  fada  mu'n  d'  rugadh 
sinne."  Fhreagair  an  leanabh  ga  tuigseach,  agus 
thubhairt  i,  "  a  mhàthair,  ged  is  inis'  is  òige  na 
sibhse,  bha  mo  pheacaidhean  ga  cheusadh." 
Beagan  na  dheigh  sin  thubhairt  i,  "  Nach  iongan- 
tach  gu  'm  b'  urrainn  Criosd  a  bhi  air  a  chur  gu 
bàs,  's  gu  'm  b'  e  fein  Dia,  agus  cumhachd  aige  na 
h-uile  'mharbhadh  ;  ach  gu  cinnteach  's  ann  mar 
dhuine  chuir  iad  gu  bàs  e,  oir  tha  e  eu-comasach 
Dia  a  mharbhadh."  Bu  tric  leatha  bhi  'g  aithris 
earannan  do  dhànaibh  spioradail  Pharuig  Grannd, 
gu  sònruichte  an  te  tha  toiseachadh  le,  "  S  ann 
tha  'n  eifeachd  a'm  fuil  an  Uain"  'N  uair  a  thi^ 
eadh  i  gu  deireadh  na  roinn,  "  Nach  'n  'eil  speis  di 
a  reir  a  luach,"  dheanadh  i  tuireadh  le  briathraibh 
drùidhteach  air  son  na  firinn  muladaich,  gu  bheil 
fuil  Chriosd  air  a  meas  cho  suarach.  Chual  i 
daoine  diadhaidh  a  comh-labhairt  mu'n  mhuinntir 
a  nigh  an  trusgain  agus  a  rinn  geal  iad  ann  am 
fuil  an  Uain,  agus  thubhairt  i  riutha,  "  Nach 
iongantach  an  ni  sin  am  feadh  'sa  tha  fuil  eile 
'salachadh  ni  a  thumar  innte,  gu'm  bheil  i  so  a 
glanadh  's  a'  deanamh  geal."  Aig  am  air  an 
robh  Murchadh  Macleoid  ann  am  Faba,  a  comh- 
lionadh  a  dhleasdanais  mar  sheanair,  ged  bha 
Ceit  bheag  ro  dheidheil  air  a  chluinntinn  bha 
nàir  oirre  dol  a  stigh  do  'n  tigh  's  an  robh  e  'n 
ceann  an  aoraidh  ;  ach  streap  i  gu  bonn  na  h- 
uinneig,  agus  shuidh  i  'n  sin  gus  an  robh  crioch 
air  an  dleasdanas.  'N  uair  a  dh'  f  hoighneachd 
neach  dhi  ciod  a  chual  i,  thubhairt  i  gu  'n  robh 
uamhas  oirre  chluinntinh,  gu 'n  do  thairg  Criosd 
c  fein  do  mhòran  'n  ar  tìr,  a  tha  diùltadh  gabhail 

ris  ;  agus  gu'n  robh  e  nia  a  dol  a  dh'  àitibh  eil« 
fad  as,  a  chosnadh  anama  ;  ach  tliubhairt  i,  '3  a 
cridhe  air  a  ghluasad  fo  throni  i  haireachduinn, 
"  O  co  aig  ilui  iios  nach  pill  e  do  'n  àite  so  a 
ris." 

Goirid  an  deigh  dhi  bhi  seachd  bliadhna  dh' 
aois,  bhuail  an  trioblaid  sin  i  a  dh'  fhosgail  a 
slighe  gu  Xeamh.  'X  uair  a  dh'  fheoraich  a  h- 
athair  dhi,  co  bu  mhò  ris  an  robh  truas  aice  do  na 
bha  i  fàgail  na  deigh,  fhreagair  i  gu'n  robh  truas 
aice  do  na  h-uile  bha  i  fàgail  gun  Chriosd.  Bha 
mòran  padhaidh  oirre  na  tinneas,  's  air  d'  a 
mathair  a  bhi  neo-dheonach  a  thoirt  di  na  bha  i  'g 
iarruidh  do  'n  uisge  fhuar,  ghnathaich  i  droch 
innleachd  g'a  mealladh,  's  thubhairt  i  gu'n  robh 
an  tobar  air  tiormachadh.  Air  an  ath-latha  'n 
uair  a  chunnaic  an  leanabh  bochd  uisge  air  a 
thoirt  a  stigh  air  son  feum  an  tighe,  bha  a  cridhe 
air  a  chràdh,  agus  thubhairt  i,  "  0  mhathair 
ghaoil,  nach  sibhse  dh'  innis  a'  bhreug  mhòr  an 
de.  'n  uair  a  thubhairt  sibh  gu'n  robh  an  tobar 
tioram,  0  na  deanaibh  a  leithid  sud  tuillidh,  oir 
cuiridh  e  fearg  air  Dia."  Fad  a  tinneis,  bha  i  air 
a  neartachadh  gu  bhi  da  rireadh  a  toirt  umhlachd 
do  'n  àithne  sin,  "  Deanaibh  ùrnuigh  gun  sgur," 
agus  bha  i  gu  tric  a  tagradh  ris  an  Tighearna 
gu'n  sealladh  e  nuas,  agus  gu'm  fiosraicheadh  e 
tìr  a  duthchais.  Air  maduinn  an  là  mu  dheireadh 
a  chaith  i  air  thalamh,  thubhairt  a  h-athair,  Tha 
aobhar  a  bhi  taingeil  gu  bheil  sinn  a  faicinn  là 
eile.  Dh'  f  hosgail  Ceit  a  sùilean,  agus  thubhairt 
i,  "  0  Aon  naoimh  Israel,  saor  mi  o'n  bhàs,"  ath- 
chuinge  a  ghnàthaich  i  gu  bitheanta  am  feadh  a 
bha  i  'na  slàinte,  agus  aig  an  robh,  gun  teagamh, 

suil  ri  bàs  spioradail  agus  siorruidh.  Thug  a 
h-athair  fainear  gu'n  robh  i  samhach,  a'  chuid  bu 
mhò  do'n  latha,  's  thubhairt  e,  "  Cha'n'  eil  mi 
g'ad  chluinntinn  ag  ùrnuigh  mar  b'àbhaist  ;" 
Fhreagair  ise,  "  Athair  ghràdhaich,  tha  mi  'g 
ùrnuigh  gun  sgur,  ged  nach  ann  air-son  gu'm 
bheil  sibhse  'g  iarruidh  orm.  'N  uair  a  bha  'm 
bàs  dluth  do  làimh,  chualas  i  ag  ràdh,  "  O  fuasgail 
mi  o'n  bhàs."  Chrom  a  h-athair  os  a  ceann,  agus 
thubhairt  e,  "A  Cheit,  c'ait  a  bheil  thu  nis?" 
"  Tha  mi,"  ars'  ise,  "  air  an  tràigh  ;"  agus  air 
ball  chaidh  a  h-anam  a  chur  fa  sgaoil  do  chuan 
mòrna  siorruidheachd.  Ann  am  mios  deireannach 
na  bliadhna  1829,  bha  'n  leanabh  iriosal  so  air  a 
giùlan  o'n  eilein  bhochd  's  an  d'  rugadh  i,  do'n 
ionad  bheannaichte  sin,  far  am  bheil  muinntir 
shaorta  an  Tighearna  a  faotuinn  an  dachaidh, 
agus  dh'  fhàg  a  h-ainm  fàile  cùbhraidh  'na 
dheigh. 


